Škilinpamūšis

Škilinpamūšis – kaimas Pasvalio rajono savivaldybėje, 5 km į šiaurę nuo Saločių, Mūšos dešiniajame krante, prie sienos su Latvija. Yra Škilinpamūšio parkas (apie 5 ha ploto). Parku teka bevardis Mikoliūnų sriauto upelis. Auga Škilinpamūšio ąžuolas. Kaimo turizmo sodyba „Pakelės namai“.

Išlikę vienaukščiai buvusio dvaro rūmai (40×14 m), taip pat siloso bokštas, arklidė, tvartas, ledainė ir trys svirnai (pastarieji tyrinėtojų labiausiai vertinami). Dvaro kapinės su Bistramams skirtais keturiais paminklais.

Istorija 

Pirmasis žinomas dvaro savininkas buvo 1676 m. paminėtas iš Kuršo kunigaikštystės atsikėlęs Aleksandras Johanas Šilingas. Vėliau vietovė buvo vadinama savininkų vardu: Šilingų Pamūšis (), laikui bėgant pavirtusiu į Škilinpamūšį.

Po to valdė Baltijos vokiečiai Bistramai. 1839 m. dvarininkas Bistramas pastatė rūmus ir ūkinius pastatus. 1930 metais 284 ha turėjęs dvaras buvo išparceliuotas, savininkams paliekant sodybą ir 30 ha žemės.

Gyventojai

Šaltiniai

Šaltiniai 
 Škilinpamūšio dvaras // pasvalia.lt

Pasvalio rajono savivaldybės gyvenvietės